OpenLLM-France/wikimedia huggingface dataset:
# František Provazník

František Provazník (Praga, 7 de febrer de 1948) és un remer txec, ja retirat, que va competir sota bandera txecoslovaca durant les dècades de 1960 i 1970. Posteriorment ha estat un reconegut fotògraf.
El 1972 va prendre part en els Jocs Olímpics d'Estiu de Múnic, on guanyà la medalla de bronze en la prova del quatre amb timoner del programa de rem. Formà equip amb Otakar Mareček, Karel Neffe, Vladimír Jánoš i Vladimír Petříček.
En el seu palmarès també destaca una medalla de bronze al Campionat d'Europa de rem de 1973.
Després d'un curs de dos anys de fotoperiodisme, va estudiar fotografia a l'Escola de Cinema i Televisió de l'Acadèmia d'Arts Escèniques de Praga entre el 1974- i 1979. S'ha centrat en la fotografia d'aliments, la fotografia publicitària i el retrat. Les seves obres formen part, entre d'altres, de les col·leccions estatals de la Tate Gallery, el Victoria and Albert Museum i la National Portrait Gallery de Londres.

## Referències

* ↑ «Olympedia – František Provazník». [Consulta: 12 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 10 juny 2022].
* ↑ «CV - Fotograf František Provazník». [Consulta: 12 juny 2022].
# Celi Firmià Simposi

Celi Firmià Simposi (en llatí Caelius Firmianus Symposius o Simphosius o Symphosius) va ser un poeta romà que va compondre uns hexàmetres per la Saturnàlia.
Va escriure uns Aenigmata ("Enigmes"), composta per cent tres-tres hexàmetres, cada un dels quals compren un enigma. Aquest treball es troba a la Antologia llatina i va tenir una extraordinària influència a l'Edat mitjana i en la posterior Poesia enigmàtica. Un exemple:
    Tinc el mateix aspecte que la nit, però no sóc de color negre / al mig dia porto amb mi la foscor / ni les estrelles em donen claredat ni Cíntia em dóna la llum
Els enigmes de Simposi estan escrits en un estil senzill i descriptiu, i només un, el XCVI, no sembla original. La majoria fan referència a objectes casolans o de treball, animals o fenòmens meteorològics. A Roma (1581) van ser editats i comentats per l'humanista italià Giuseppe Castiglione.
Va compondre també dues odes, De Fortuna, en tetràmetres coriàmbics, i De Livore, en hendecasíl·labs. Per algunes expressions sembla que era africà però l'època no s'ha pogut determinar. Alguns enigmes que planteja ja no s'usaven des de molt abans de la caiguda de l'Imperi Romà.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 151.
# John Stack

John Stack (Camden, 22 de març de 1924 - Llac Berryessa, 28 de maig de 1997) fou un remer estatunidenc que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la prova del vuit amb timoner del programa de rem.

## Referències

* ↑ «John Stack Olympic Results». sports-reference.com. Arxivat de l'original el 25 d'agost 2011. [Consulta: 8 juny 2019].
# Kröv

Kröv és un municipi del districte de Bernkastel-Wittlich, a Renània-Palatinat, a l'oest d'Alemanya. El 2022 tenia 2.233 habitants.
# Hotepibre

Hotepibre o Hetepibre ('El que posa el cor de Ra en pau' o 'El que satisfà el cor de Ra') fou un faraó de la dinastia XIII. El seu nom podria ser també Sehotepibre o Sehetepibre. També és esmentat per la variant del seu nom, Harnedjheriotef o Siharnedjheriotef.
El seu nom personal fou Aamw sA Hr-nD-it=f (Aamu, fill d'Hornedjitef) i Hotepibre o Sehotepibre fou el nom de regnat (un faraó Sehotepibre apareix en la llista de reis, però podria ser un faraó diferent).
A Tell al-Daba, es va trobar una estàtua del faraó.
# Vincenzo Demetz

Vincenzo Demetz (Santa Cristina Gherdëina, 10 d'octubre de 1911 - Santa Cristina Gherdëina, 24 de novembre de 1990) va ser un esquiador de fons italià que va competir durant la dècada de 1930. És l'avi de la també esquaidora Michela Ponza.
El 1936 va prendre part en els Jocs Olímpics de Garmisch-Partenkirchen, on disputà tres proves del programa d'esquí de fons. Destaca la quarta posició en la cursa dels 4x10 quilòmetres, mentre en els 18 quilòmetres fou tretzè i en els 50 quilòmetres divuitè.
En el seu palmarès destaquen dues medalles de bronze al Campionat del Món d'esquí nòrdic de 1937 i un campionat nacional italià.

## Referències

* 1 2 «Vincenzo Demetz Olympic Results». sports-reference.com. Arxivat de l'original el 18 d’abril 2020. [Consulta: 10 gener 2020].
* ↑ Resultats al Campionat del món d'esquí nòrdic (alemany)
* ↑ Vincenzo Demetz a Federació Internacional d'esquí
* ↑ Vincenzo Demetz a fondoitalia.it
# Franz Held

Franz Held (Passau, 6 de maig de 1948) és un remer alemany, ja retirat, que va competir sota bandera de la República Federal Alemanya durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on fou dotzè en la prova del dos sense timoner del programa de rem. Quatre anys més tard, als Jocs de Múnic, guanyà la medalla de bronze en la prova del quatre sense timoner. Formà equip amb Peter Funnekötter, Joachim Ehrig i Wolfgang Plottke.
En el seu palmarès també destaquen dues medalles de bronze al Campionat d'Europa de rem, una en el vuit amb timoner i una altra en el quatre sense timoner.

## Referències

* ↑ «Olympedia – Franz Held». [Consulta: 4 maig 2023].
* ↑ «Rudern - Europameisterschaften (Herren - Vierer o.Stm.)». [Consulta: 2 maig 2023].
* ↑ «Rudern - Europameisterschaften (Herren - Achter)». [Consulta: 4 maig 2023].
* ↑ «World Rowing - Franz HELD» (en anglès). [Consulta: 4 maig 2023].
# Josef Hasenöhrl

Josef Hasenöhrl (Viena, 5 de maig de 1915 - Schöndorf, 13 de març de 1945) fou un remer austríac que va competir durant la dècada de 1930.
El 1936 va prendre part en els Jocs Olímpics de Berlín on guanyà la medalla de plata en la prova del scull individual del programa de rem. En el seu palmarès també destaquen tres medalles al Campionat d'Europa de rem, una d'or, una de plata i una de bronze, el 1938, 1937 i 1935 respectivament.
Durant la Segona Guerra Mundial va servir a la Wehrmacht. Va morir a Luxemburg en els darrers dies de la guerra.

## Referències

* ↑ «Gustav Schäfer Olympic Results». sports-reference.com. Arxivat de l'original el 2011-09-02. [Consulta: 12 març 2019].
* ↑ «Rudern – Europameisterschaften (Herren – Einer)» (en alemany). Sport Komplett. [Consulta: 19 maig 2018].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Roseanna (pel·lícula de 1993)

Roseanna és una pel·lícula policial sueca de 1993 sobre Martin Beck, dirigida per Daniel Alfredson, basada en la novel·la Roseanna (1965). Ha estat doblada al català.

## Trama

Una jove turista estatunidenca és assassinada mentre navegava a bord d'un creuer cap a Suècia. El cos d'una víctima és descobert a l'aigua per la policia, que no pot determinar la causa de la mort a causa de la pèrdua de pistes. Quan finalment troben alguna cosa, fan servir una dona policia com a esquer viu per atrapar un assassí, on gairebé la mata.

## Repartiment

* Gösta Ekman com a Martin Beck
* Kjell Bergqvist com a Lennart Kollberg
* Rolf Lassgård com a Gunvald Larsson
* Niklas Hjulström com a Benny Skacke
* Lena Nilsson com Åsa Thorell
* Ingvar Andersson com Per Månsson
* Bernt Ström com a Einar Rönn
* Torgny Anderberg com a Evald Hammar
* Jacob Nordenson com a Folke Bengtsson
* Anita Ekström com a Inga Beck, la dona de Martin Beck
* Tova Magnusson-Norling com Putte Beck, la filla de Martin Beck
* Anna Helena Bergendal com a Roseanna
* Donald Högberg com a Karl Åke Eriksson
* Viktor Ginner com a Erik Beck, el fill de Martin Beck
* Agneta Ekmanner com a Greta Hjelm

## Referències

* ↑ «Roseanna (1993)» (en suec). Swedish Film Institute. Arxivat de l'original el 7 April 2014. [Consulta: 11 agost 2013].
* ↑ Roseanna a esadir.cat
* ↑ Rehlin, Gunnar (28 November 1993). «Roseanna». Variety.

## Enllaços externs

* Roseanna al Svensk Filmdatabas
# Makhoixepoliana

Makhoixepoliana - Махошеполяна (rus) és un poble de la República d'Adiguèsia, a Rússia. És a 11 km a l'est de Tulski i a 23 km al sud-est de Maikop. Pertany al possiólok de Tulski.
# Yakhuber

Yakubher (també Yakobner) fou un rei de la dinastia XV no identificat amb cap dels esmentats per Manetó. El seu nom de tron (Nesut biti) fou Meruserre ('Fort és el meu amor per Ra'). El seu nom sembla arameu i se'l relaciona amb el bíblic Jacob, cosa que permet afirmar seguidament que els hicsos foren els hebreus origen dels israelites. D'altres el situen en algun dels buits de la dinastia XIV.
Els historiadors pensen que, si aquest rei fou de la dinastia XV, va regnar uns 10 anys, vers 1630-1620 aC. El seu nom es conserva en escarabats (unes dues dotzenes) trobats a Egipte, però també alguns a Canaan i un a Núbia. En un escarabat, el nom es llegeix Djakareb, i alguns pensen que podria ser un rei diferent, però probablement és el mateix.
# Virgilio Mantegazza

Virgilio Mantegazza (Milà, 30 de gener de 1889 - Milà, 3 de juliol de 1928) va ser un tirador d'esgrima italià que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa d'esgrima. Guanyà la medalla de bronze en la competició d'espasa per equips, mentre en la prova individual fou sisè.

## Referències

* ↑ «Virgilio Mantegazza Olympic Results». sports-reference.com. Arxivat de l'original el 2020-04-17. [Consulta: 29 març 2018].
# José Belda Mira

José Belda Mira (Ontinyent, Vall d'Albaida, 18 de març de 1983) és un ciclista valencià. De la seva carrera esportiva destaquen les victòries a la Volta a Lleó i a la Volta a Tenerife.
El 2012 va donar positiu de testosterona, i li va impedir donar el salt al professionalisme.

## Palmarès

* 2006
** Vencedor d'una etapa de la Volta a Galícia
* 2007
** 1r a la Volta a Tenerife
* 2008
** Vencedor de 2 etapes de la Volta a Tenerife
* 2009
** Campió d'Espanya en contrarellotge de ciclistes sense contracte
** 1r a la Volta a Tenerife i vencedor de 3 etapes
** Vencedor d'una etapa del Circuito Montañés
* 2010
** 1r a la Volta a Tenerife i vencedor de 3 etapes
** Vencedor d'una etapa de la Volta a Cantàbria
* 2011
** Campió d'Espanya en contrarellotge de ciclistes sense contracte
** 1r a la Volta a Tenerife i vencedor de 3 etapes
** 1r a la Volta a Galícia i vencedor d'una etapa
** 1r a la Volta a Cantàbria i vencedor d'una etapa
** 1r a la Volta a Castelló
** 1r a la Volta a la província de València i vencedor de 2 etapes
** Vencedor d'una etapa del Cinturó a Mallorca
* 2012
** 1r a la Volta a Lleó i vencedor d'una etapa
** 1r a la Volta a Tenerife i vencedor d'una etapa

## Referències

* ↑ El dopaje de un ciclista aficionado causa indignación en las categorías inferiores

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vil·la d'Herodes Atticus

La vil·la d'Herodes Atticus és una antiga vil·la romana situada als afores de la comunitat de Doliana a Arcàdia, Grècia.
Va ser construïda al segle II dC, a la zona on es trobava l'antiga ciutat d'Eva. Va ser descoberta per primera vegada l'any 1809 pel viatger anglès William Martin Leake i a principis del segle xx va ser identificada per l'arqueòleg i professor Konstantinos Romaios, com la mansió del famós polític i sofista Herodes Atticus.
El monestir de Loukous es troba prop de la vil·la. Astros també es troba a pocs quilòmetres.

## Galeria

* Findings from the villa of Herodes Atticus
* Detall d'un relleu votiu, marbre pentèlic, s. II. CE Polydeukes era l'alumne favorit i estimat del filòsof estoic i filantrop milionari Herodes Atticus.
* Estàtua d'una deessa, possiblement Afrodita, trobada prop del monestir de Loukou (Arcàdia), probablement de la decoració de la vil·la d'Herodes Àtic, mitjans del segle II dC.
* Bust romà de Memnon, fill adoptiu d'Herodes Àtic.

## Referències

* ↑ Mythical Peloponnese – Mansion of Herod Atticus
* ↑ World Heritage Journeys of Europe – The Villa and the Monastery in Loukou
* ↑ GTP – Herodes Atticus' Villa in Ancient Eva of Kynouria
* ↑ ekathimerini.com – Herod’s villa becomes outdoor museum

## Bibliografia

* Museen Der Welt (en alemany). Saur, 1973 (Handbook of international documentation and information). ISBN 978-3-598-20611-5.
# Josef Manger

Josef Manger (Bamberg, 26 de maig de 1913 - Tutzing, 13 de març de 1991) fou un aixecador alemany que va competir durant les dècades de 1930 i 1940.
El 1936 va prendre part en els Jocs Olímpics de Berlín, on guanyà la medalla d'or en la competició del pes pesant del programa d'halterofília.
En el seu palmarès també destaquen dues medalles d'or al Campionat del Món d'halterofília, el 1937 i 1938 i dues més al Campionat d'Europa, plata el 1934 i or el 1935. També fou sis vegades campió d'Alemanya (1935-36, 1938-41) i aconseguí fins a vint rècords del món.

## Referències

* 1 2 «Josef Manger Olympic Results». sports-reference.com. Arxivat de l'original el 17 d’abril 2020. [Consulta: 23 febrer 2019].
# Salige er de som tørster

Salige er de som tørster (en noruec Benaurats els que tinguin set) és una pel·lícula noruega de 1997, que es basa en la novel·la policial homònima d'Anne Holt. El paper principal de l'oficial de policia fictici Hanne Wilhelmsen és interpretat per Kjersti Elvik, que també va interpretar el paper de Wilhelmsen a la sèrie de televisió Blind gudinne del mateix any. Va ser dirigida per Carl Jørgen Kiønig que també va dirigir la sèrie de televisió.

## Argument

L'oficial de policia Hanne Wilhelmsen i el seu col·lega Håkon Sand intenten resoldre dos casos aparentment separats. Apareixen grans quantitats de rastres de sang per la ciutat, però no hi ha cossos. Al mateix temps, estan treballant en un cas de violació brutal. Aleshores, de sobte, apareixen els cossos, i finalment veuen la connexió entre els dos casos. Però mentrestant, altres han començat la seva pròpia caça. La cursa està en marxa. Una carrera que va més enllà de la vida o la mort.

## Repartiment

| Paper | Actor |
| Hanne Wilhelmsen | Kjersti Elvik |
| Kristine Håverstad | Gjertrud L. Jynge |
| Håkon Sand | Lasse Kolsrud |
| Finn Håverstad | Nils Ole Oftebro |
| Karen Borg | Anne Ryg |
| Billy T | Bjørn Sundquist |
| Cecilie | Andrine Sæther |
| Helen | Marie Theisen |
| Isaksen | Svein Erik Brodal |
| Erik Henriksen | Kåre Conradi |
| Gerhard Brun | Gard B. Eidsvold |
| John | Kai Kenneth Hanson |
| Kaltbakken | Erik Hivju |
| Olaf Frydenberg | Jørgen Langhelle |
| Hilde | Janne Langaas |
| Haldis Gudmundsen | Eva Meinich |
| Cato Iversen | Hans Jacob Sand |

## Referències

* ↑ «Død joker». nrk.no, 29-11-2002.

## Enllaços externs

* Fitxa de la pel·lícula a MUBI
# Comunitat de municipis del País d'Évran

La Comunitat de municipis del País d'Évran (en bretó Kumuniezh kumunioù Bro Evrann) és una estructura intercomunal francesa, situada al departament de les Costes d'Armor a la regió Bretanya, al País de Dinan. Té una extensió de 119,97 kilòmetres quadrats i una població de 6.230 habitants (2009).

## Composició

Agrupa 8 comunes :
* Les Champs-Géraux
* Évran
* Le Quiou
* Plouasne
* Saint-André-des-Eaux
* Saint-Judoce
* Saint-Juvat
* Tréfumel

## Vegeu també

* Intercomunalitats de les Costes d'Armor

## Enllaços externs

* Comunitat de municipis del País d'Évran Arxivat 2008-09-20 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Krzywiń

Krzywiń és una ciutat de Polònia, pertany al voivodat de Gran Polònia, es troba a 18 km al sud-est de Kościan i a 49 km al sud de Poznań, la capital de la regió. El 2016 tenia 1.677 habitants.
# Vittorio Gliubich

Vittorio Gliubich (Zadar, 18 d'abril de 1902 - valor desconegut, 1984) (nascut com a Viktor Ljubić) fou un remer italià que va competir durant la dècada de 1920. Era nascut a Zara, província del Regne d'Itàlia en el període d'entreguerres.
El 1924 va prendre part en els Jocs Olímpics de París, on disputà la prova del vuit amb timoner del programa de rem, en què guanyà la medalla de bronze.

## Referències

* ↑ «Vittorio Gliubich Olympic Results». sports-reference.com. Arxivat de l'original el 8 de novembre 2012. [Consulta: 4 abril 2018].
# Albert Taillandier

Albert Taillandier (París, 8 de febrer de 1879 - ?) va ser un ciclista francès que va competir en pista a cavall entre el segle xix i XX. El 1900 va prendre part en els Jocs Olímpics de París, en què guanyà la medalla d'or en la prova de velocitat individual. Aquell mateix any guanyà el Gran Premi de París.

## Referències

* ↑ «Còpia arxivada». sports-reference.com. Arxivat de l'original el 2 de febrer 2013. [Consulta: 3 setembre 2015].
* ↑ «Albert Taillandier». siteducyclisme.net [Consulta: 3 setembre 2015].
# Josef Neumann

Josef Neumann (18 de març de 1911 - Rorschach, 8 d'abril de 1994) fou un atleta suís que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on quedà eliminat en sèries de la prova de llançament de javelina del programa d'atletisme. El 1938, al Campionat d'Europa d'atletisme de París, guanyà la medalla de bronze en el decatló. El 1946 va disputar el Campionat d'Europa d'Oslo.

## Millors marques

* Llançament de javelina. 70.57 metres (1945)

## Referències

* 1 2 «Josef Neumann Olympic Results». sports-reference.com. Arxivat de l'original el 2020-04-18. [Consulta: 25 març 2019].
# Goliki

Goliki és un poble deshabitat de Croàcia que es troba al Comtat de Primorje – Gorski Kotar i pertany al municipi de Brod Moravice. L'últim cens en el qual encara era habitat fou el del 1971, quan tenia 4 habitants.
# Senusret IV

Senusret IV (Sesostris IV) fou un rei probablement de la dinastia XVI de l'antic Egipte. Alguns experts el situen no obstant a la dinastia XIII. Si bé el seu nom està testimoniat no es pot situar cronològicament. Es tendeix a situar-lo en el buit del Papir de Torí al final de la dinastia XVI però això no és ni de bon tros segur. El seu nom d'Horus fou Ukhemankh; el seu nom nebti fou Sankhtawy; el seu nom d'Horus d'or fou Neferkhau; el seu Nesut-Biti fou Seneferibre; i el seu Sa Ra Senusret. Es conserva una estàtua colossal a Karnak i una columna del seu primer any de govern, també a Karnak.
# Vladímir Lavrinenko

Vladímir Lavrinenko (Sukhumi, 13 de gener de 1932 - Moscou, 7 de gener de 2004) fou un nedador georgià, especialista en estil lliure, que va competir sota bandera de la Unió Soviètica durant les dècades de 1950 i 1960.
El 1952 va prendre part en els Jocs Olímpics d'Estiu de Hèlsinki, on quedà eliminat en sèries en la cursa dels 1.500 metres lliures del programa de natació.
En el seu palmarès destaca una medalla de bronze en els 1.500 metres lliures al Campionat d'Europa de natació de 1950. Guanyà cinc campionats nacionals, el 1954, 1955, 1958, 1959 i 1961, i va establir cinc rècords nacionals en els 800 i 1.500 metres lliures.

## Referències

* 1 2 Е. А. Школьников. Динамо. Энциклопедия. Olma Media Group, 2003, p. 208. ISBN 978-5-224-04399-6.
* ↑ Vladímir Lavrinenko a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
# Cuprosenandorita

La cuprosenandorita és un mineral de la classe dels sulfurs.

## Característiques

La cuprosenandorita és una sulfosal de fórmula química Ag₁₆Cu₈Pb₂₄Sb₇₂S₁₄₄. Va ser aprovada com a espècie vàlida per l'Associació Mineralògica Internacional en el mes d’agost de l'any 2024, i encara resta pendent de publicació. Cristal·litza en el sistema ortoròmbic.
Segons la classificació de Nickel-Strunz pertany a «02.JB: Sulfosals de l'arquetip PbS, derivats de la galena, amb Pb». L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del departament mineralògic-petrogràfic del Museu d'Història Natural de Viena (Àustria), amb el número de catàleg: O 3072.

## Formació i jaciments

Va ser descoberta a la mina San José, situada a la localitat d'Oruro, dins la província de Cercado (Oruro, Bolívia). Aquest indret és l'únic de tot el planeta on ha estat descrita aquesta espècie mineral.

## Referències

* ↑ «Cuprosenandorite» (en anglès). Mindat. [Consulta: 30 octubre 2024].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 81». European Journal of Mineralogy, 36, 5, 21-10-2024, pàg. 917–923. DOI: https://doi.org/10.5194/ejm-36-917-2024 [Consulta: 30 octubre 2024].
* ↑ «Strunz-mindat (2024) Classification - Galena derivatives, with Pb». Mindat. [Consulta: 30 octubre 2024].
# Josef Ternström

Carl Josef Ternström (Gävle, Gästrikland, 4 de desembre de 1888 – Söderala, Söderhamn, 2 de maig de 1953) fou un atleta suec que va competir a començament del segle xx.
El 1912 va prendre part en els Jocs Olímpics d'Estocolm, on guanyà la medalla d'or en la prova de cros per equips del programa d'atletisme. En el cros individual acabà cinquè.

## Millors temps

* 1.500 metres. 4' 11.2" (1916)
* Milla. 4'31.8" (1907)
* 5.000 metres. 15' 19.2" (1918)
* 10.000 metres. 32' 05.2" (1915)

## Referències

* ↑ «Josef Ternström Olympic Results». sports-reference.com. Arxivat de l'original el 20 d’agost 2011. [Consulta: 27 agost 2016].
* ↑ Josef Ternström. Swedish Olympic Committee
* 1 2 Josef Ternström. trackfield.brinkster.net
# Anna, Princesa Reial

Anne Elizabeth Alice Louise, $^{Nota1}$ més coneguda com a Anna del Regne Unit, (Londres, 15 d'agost de 1950) és una aristòcrata anglesa, filla de la reina Elisabet II del Regne Unit i el príncep Felip d'Edimburg. És la quinzena persona en la línia de successió dels regnes de la Commonwealth.

## Títols i honors

* 15 d'agost de 1950 - 6 de febrer de 1952: Sa Altesa Reial Princesa Anna d'Edimburg
* 6 de febrer de 1952 - 14 de novembre de 1973: Sa Altesa Reial la Princesa Anna
* 14 de novembre de 1973 - 13 de juny de 1987: Sa Altesa Reial la Princesa Anna, Sra. Mark Phillips
* 13 de juny de 1987 -: Sa Altesa Reial la Princesa Reial

## Notes

Nota 1: Formalment, com a títol reial, no té cognom, però quan s'utilitza és Mountbatten-Windsor. La casa i el nom familiar és Windsor.

## Referències

* ↑ «What is the surname of the royal family?» (en anglès). Heraldica.org. [Consulta: 29 abril 2011].
# Xamuqenu

Xamuqenu o Samuqenu (també Seqem) fou un faraó que portava el títol hikse de heqa khasut propi d'alguns reis hikses i que van portar els primers reis de la dinastia XV.
Està testimoniat en alguns escarabats però no es pot determinar la seva situació cronològica: a la dinastia XV sembla que tots els llocs estan coberts i llavors se l'ha de col·locar a la dinastia XIV o a la dinastia XVI si la teoria de què aquesta era hikse finalment fora valida. De moment la seva figura ha de restar pendent de noves dades per poder afirmar alguna cosa més concreta.
# Xeneh

Xeneh (o Xenes) fou un faraó probablement de la dinastia XIV, però que no s'ha pogut situar cronològicament.
És conegut tan sols per la inscripció del seu nom en un escarabat. Podria ser el mateix faraó que apareix en una altra resta sota un nom que es llegeix com a Xenxek.
# Víctor Hugo Borja Morca

Víctor Hugo Borja Morca (Guadalajara, 28 de juliol de 1912 - Ciutat de Mèxic, 8 de novembre de 1954) fou un jugador de bàsquet mexicà que va competir durant la dècada de 1930. Era germà del també jugador de bàsquet Carlos Borja.
El 1936 va prendre part en els Jocs Olímpics de Berlín, on guanyà la medalla de bronze en la competició de bàsquet.

## Referències

* 1 2 «Hugo Borja Olympic Results». sports-reference.com. Arxivat de l'original el 18 d’abril 2020. [Consulta: 15 desembre 2018].